kardosdrur/scandi-wiki huggingface dataset:
Ordrup Krat Batteri

Ordrup Krat Batteri, bestående af Østre og Vestre Ordrup Krat Batteri, opførtes 1887-1888 som en del af Københavns befæstning.

Østre Ordrup Krat Batteri, der nu ligger på Galopbanens område, skulle flankere oversvømmelsen sammen med det nu tilkastede Vestre Ordrup Krat Batteri. Dette var nødvendig idet oversvømmelsen her var forholdsvis smal.

Batterierne var konstruerede som dobbeltkaponierer, der kunne flankere til begge sider. De var udrustet med kraftigt skyts og projektører.
Begge batterier var anlagt ved sydenden af nogle af de dæmninger, som skulle regulere vandstanden i oversvømmelsen. Da batterierne kun kunne skyde på langs af oversvømmelsen,havde man i den jorddækkede nordside indbygget korte skyttegrave med beton-støbte underlag til transportable pansertårne med 53 mm. hurtigskydende kanoner til direkte beskydning af dæmningerne. Disse pansertårne var konstrueret hos Gruson Werke i Magdeburg under navnet Fahr Panzer.

Mellem batterierne finder man to betonstøbte maskingeværstillinger (Ordrup Mitrallieuse batteri) til forstærkning af de skyttegrave, der forbandt batterierne. Mitrallieusen var et 8 mm. ti-løbet maskingevær. 

Anlægget blev opgivet i 1920.
Kasematbygningen til Østre Ordrup Krat Batteri ligger på Galopbanens område under den gamle tribune. Vestre
Ordrup Krat Batteri er tilkastet, bortset fra en magasinbygning og nogle tilbageværende briske til de transportable
pansertårne. Af Ordrup Mitrallieuse Batteri er de betonstøbte for- og bagsider tilbage.

Eksterne henvisninger 

 Københavns befæstning 1880-1920

Københavns Befæstning
Fredede militæranlæg i Danmark
Krat Batteri
Hermann Muhs

Hermann Muhs (født 16. maj 1894, død 13. april 1962) var en tysk nazistisk minister med ansvar for kirkelige spørgsmål (Minister für Kirchenfragen).

Efter den første verdenskrig studerede han jura i Göttingen og tog eksamen i 1922. Han åbnede et advokatkontor og blev medlem af NSDAP i 1929. Fra 1930 var han medlem af det preussiske Statsparlament.

Nazister fra Tyskland
Deutsche Christen
Kirken i Nazi-Tyskland
Otto Meissner

Otto Eduard Lebrecht Daniel Meißner (13. marts 1880 – 27. maj 1953) var en tysk advokat, embedsmand og partiløs politiker. Under Weimarrepublikken var han statssekretær og leder af rigspræsidentens kontor og fortsatte som leder af af det i den nationalsocialistiske periode fra 1937 med rang af føderal minister.

Han var søn af en embedsmand. Meißner studerede jura i Strasbourg fra 1898 til 1903 og senere i Berlin. Mellem 1915 og 1917 deltog han i den første verdenskrig.

Eksterne henvisninger 

Nazister fra Tyskland
Hans Lammers

Dr. Jur. Hans Heinrich Lammers (27. maj 1879 – 4. januar 1962) var en fremtrædende nazist og leder af Rigskancelliet.

Lammers blev født i Lublinitz (i dag Lubliniec, Śląskie) som søn af en dyrlæge. Lammers var dommer i Beuthen i 1912.

Lammers modtog Jernkorset af første og anden klasse under første verdenskrig. Efter den genoptog han sin karriere som advokat, sluttede sig til det tyske nationale folkeparti (DNVP) og blev understatssekretær.
Han blev efter krigen idømt 20 års fængsel og løsladt efter ti.

Hans Lammers på Danmarks Lærerhøjskole 
En navnebroder, den danske Hans Lammers, var lektor i tysk på Danmarks Lærerhøjskole i København. I perioden 1967-2017 varetog han sammen med overlærer Karl Brok danske gymnasieelevers studieophold i Tyskland.

Referencer

Eksterne henvisninger 

Nazister fra Tyskland
SS-generaler
Modtagere af Jernkorset
Forbrydere i Holocaust
Naziledere
Personer dømt for forbrydelser mod menneskeheden ved Nürnbergprocessen
Dømte ved Nürnbergprocessen
Christiansholms Batteri

Christiansholms Batteri blev opført 1887-1892 i Klampenborg og indgik som led i Nordfronten af Københavns Befæstning.

Det indgik som hovedværk i Christiansholmslinjen, der ud over selve det trekantede batteri bestod af to batterier placeret på hver side af fortet. Linjen forløb øst-vest og var omkring 700 meter lang. Det østlige batteri stod i forbindelse med kystbatteriet Hvidøre Batteri, der skulle sikre batteriet mod angreb fra søsiden.
 
Batteriet var trekantet og omgivet af en våd grav. Selve fortet var i to etager: Den øverste til operationelle formål, den nederste til indkvartering og magasiner. 
Batteriet havde en række forskellige opgaver: 
 Batteriet skulle deltage i lukningen af 'hullet i nordfronten', idet den sydlige del af Dyrehaven kunne beskydes herfra.
 Endelig indgik det i planerne, at fortet skulle huse egne styrker, der kunne indsættes, såfremt fjenden forsøgte landgang i Bellevue og omegn. 
På fortdækket var bestykket med korte 15 cm. kanoner i tre pansertårne. Rækkevidden var ca. 5 km. Til nærforsvaret var opstillet to 8mm 10-løbede mitrailleuser (maskingeværer), som kunne bestryge de to våde grave, der samledes i forttrekantens toppunkt. struben blev forsvaret med to 9 cm flankeringskanoner i en strubekaponiere.
De to batterier, Østre og Vestre, var udstyret med hver fire 15 cm kanoner med en rækkevidde på 6,3 km. De to batterier benævntes også østre og vestre kvindebatteri.  De to batterier på hver fire 15 cm kanoner var de såkaldte kvindekanoner, der var indkøbt for midler indsamlet af 20.000 patriotiske kvinder og foræret til kongen. 
Det østre batteri havde yderligere to, og det vestre seks, 9 cm kanoner med en rækkevidde på knap 6 km.. 

Christiansholms Batteri blev nedlagt sammen med den øvrige landbefæstning i 1920. I dag findes kun fortets strube. Den ligger ud til Hvidørevej, der løber i fortets tidligere voldgrav. Fortets top er bebygget med en række fredede funkisvillaer af Mogens Lassen, hvor elementer fra fortet er integreret i arkitekturen.

Eksterne henvisninger 
 Københavns befæstning 1880-1920

Københavns Befæstning
Fredede militæranlæg i Danmark
Klampenborg
Grandfather Mountain

Grandfather Mountain (på dansk Bedstefarbjerg) er et bjerg og statspark tæt på Linville i North Carolina i det sydøstlige USA. Bjerget er 1.818 meter højt, og dermed det højeste punkt i den østlige del af bjergkæden Blue Ridge Mountains, som er en del af Appalacherne. Vejen Blue Ridge Parkway passerer den sydlige del af bjerget, der ligger hvor Avery County, Caldwell County (højeste punkt) og Watauga County (højeste punkt) mødes.

Privat ejerskab 
Indtil 2008 var Grandfather Mountain i privateje, og fungerede som naturreservat og turistattraktion. Det var, og er stadig, bedst kendt for sin hængebro mellem to af bjergets toppe, i cirka 1,5 kilometers højde. Broen blev opført i 1952 af Hugh Morton, og William B. Umstead talte ved indvielsen. Morton arvede bjerget fra sin bedstefar og udviklede turistattraktionerne. Hugh Morton døde den 1. juni 2006 i en alder af 85 år. Han testamenterede alle sine fotografier, herunder mange af Grandfather Mountain, Mildred the Bear og mange andre aspekter ved livet på bjerget, til University of North Carolina.

Den 29. september 2008 offentliggjorde North Carolinas governør Mike Easley, at delstaten havde købt bjergtoppen og 10.522 km² af de omgivende dele af Grandfather Mountain af Morton-familien for 12 millioner US-dollar. Arealet blev i 2009 til North Carolinas 34. statspark. Morton-familien står for driften af naturparken som en turistattraktion, under administration af den til formålet oprettede almennyttige fond Grandfather Mountain Stewardship Foundation.

En asfalteret vej fører op til en af bjergets toppe, hvor der er et museum, hængebroen og en udsigt hvor man kan se op til 160 km væk – på en dag med klart vej, kan man se Charlottes skyline.

Grandfather Mountain rejser sig mere end 1.200 meter over floddalen Catawba River Valley, og som følge af den betragtelige stigningsprocent, har bjerget seksten forskellige biotoper.

To floder har deres udspring på Grandfather Mountain, Linville River, der løber mod øst, og Watauga River, der løber mod vest. Mange andre vandløb har også deres udspring på bjerget.

På toppen af bjerget, i lighed med mange andre bjergtoppe over 1,5 km i North Carolina, er der skov af typen sydappalachisk Picea rubens-Abies fraseri (rødgran og frasergran). Selv om meget af skoven gik til i det 20. århundrede, efter at være blevet angrebet af ædelgranstammelus (Adelges piceae), som ikke naturligt forekommer i området, findes der dog stadig et levn af dette biom på bjerget.

Scenen i filmen Forrest Gump, hvor hovedpersonen løber på en kurvet bjergvej, blev optaget på Grandfather Mountain.

Eksterne henvisninger 

 Officiel hjemmeside

Referencer 

Bjerge i USA
North Carolina
Apotekerflaske

En apotekerflaske er en flaske eller glasbeholder til opbevaring af medicin i et apotek. Disse flasker var tidligere ofte kunstfærdigt udsmykkede, men i dag benyttes ofte mere anonyme fabriksfremstillede flasker i brunt glas.

Fra 1975 til 1999 udsendte Holmegaard hvert år en "årsflaske", der var kopier af gamle apotekerflasker

Referencer 

Flasker
Væskebeholdere
Change Of Habit

Change Of Habit er en amerikansk film fra 1969. Filmen, hvis hovedrolle blev spillet af Elvis Presley, blev produceret af Joe Connelly og instrueret af William Graham med Universal og NBC som produktionsselskaber.

Filmen blev indspillet fra begyndelsen af marts til den 2. maj 1969 og havde premiere den 10. november 1969.

Change Of Habit var den 31. og sidste i rækken af spillefilm med Elvis Presley. Filmens manuskript blev skrevet af James Lee, William Schweitzer og Eric Bercovoci på basis af en novelle af John Joseph og Richard Morris. Filmen handler om en læge i et slumkvarter, der træffer tre nonner, som skal se lidt af livets barske realiteter inden de skal træffe den endelige beslutning om at vie resten af deres liv til Jesus. Lægen forelsker sig i den kønneste af nonnerne, men frustreres da hun vælger Gud frem for ham.

Change Of Habit blev optaget i Mayfield Senior School, Pasadena, Californien USA.
 
Efter premieren på filmen fortalte Presley sin manager, Tom Parker, at han havde besluttet ikke at lave flere film. Han havde mistet lysten, og hos ingen af filmselskaberne blev der protesteret imod dette. Sandt at sige var virkeligheden den, at billetsalget til Presleys film var faldet drastisk op gennem 1960'erne. Change Of Habit blev altså den sidste spillefilm med Elvis Presley, men han lavede dog endnu to film, nemlig de dokumentariske Elvis - That's The Way It Is og Elvis On Tour, der begge beskrev hans turneliv og sceneoptræden på daværende tidspunkt.

Musik 
Sangene i Change Of Habit blev indspillet i Recording Studios i Universal City, Los Angeles, Californien, i perioden 5. – 7. marts 1969 med undtagelse af "Rubberneckin'", som blev indspillet i American Sound Studios i Memphis, Tennessee den 20. januar 1969 i forbindelse med tilblivelsen af Elvis' come-backalbum, From Elvis In Memphis. "Rubberneckin'" var den eneste af filmens sange, der blev udsendt samtidig med filmen. Den var B-side på en singleplade, hvor A-siden var "Don't Cry Daddy" (Mac Davis).

Der blev optaget fem sange til filmen, men kun de fire blev anvendt. De fem sange var:

 "Let Us Pray" (Ben Weisman, Buddy Kaye)
 "Change Of Habit" (Ben Weisman, Buddy Kaye)
 "Rubberneckin'" (Bunny Warren, Dory Jones)
 "Have A Happy" (Ben Weisman, Dolores Fuller, Buddy Kaye)
 "Let's Be Friends" (Chris Arnold, David Martin, Geoffrey Morrow) (ikke brugt i filmen)

"Change Of Habit" og "Have A Happy" udsendtes på LP'en Let's Be Friends i april 1970, mens "Let Us Pray" kom på LP'en You'll Never Walk Alone fra 1971.

Links

Referencer 

Elvis Presley-film
Dramafilm fra USA
Amerikanske film fra 1969
Musicalfilm fra USA
Huesvamp

Huesvamp (Mycena) er svampeslægt, som tilhører Bladhat-ordenen. Svampene i slægten er rådsvampe, og slægten er meget artsrig Danmark med ca. 80 danske arter. De fleste arter er små, ofte kun få centimeter brede. Sporerne er hvide og hatten er konisk eller klokke-formet. De fleste er brune eller grå. Hatten kan være delvist gennemskinnelig.

33 arter afgiver et svalgt lys (bioluminescens).

Bladhat-ordenen
Yura Movsisyan

Yura Movsisyan, (født 2. august 1987) er en armensk fodboldspiller, der spiller for Djurgården i Sverige. I 2010 spillede han for Randers FC i Danmark.

Han blev født i Armenien, men udvandrede til USA i 1992 med sine forældre.

Movsisyan underskrev kontrakt med Randers FC den 6. juli 2009 fra Real Lake City, med en aftale om at begynde i klubben efter afslutningen af 2009. Efter at have hjulpet Real Lake City med vinde MLS Cup for første gang nogensinde, forlod Movsisyan klubben og begyndte i sin nye klub, Randers FC, den 1. januar 2010. Her spillede han året ud, inden han rejste til Rusland og FC Krasnodar. Her spillede han, indtil han i december 2012 skiftede til Spartak Moskva.

Eksterne henvisninger 

 
Spillerprofil på Randers FCs hjemmeside

Referencer 

Fodboldspillere fra Armenien
Fodboldspillere fra Real Salt Lake
Fodboldspillere fra Randers FC
Fodboldspillere fra FC Spartak Moskva
Fodboldspillere fra Sporting Kansas City
Personer fra Baku
Bad Liebenzell

Bad Liebenzell er en kommune og en kurby i det nordlige Schwarzwald. Den ligger i landkreis Calw, i den tyske delstat Baden-Württemberg omkring 20 kilometer syd for Pforzheim.

Geografi 
Bad Liebenzell ligger vest for centrum af Baden-Württemberg i dalen til floden Nagold. Kommunens område ligger i mellem 320 og 716 meters højde.

Til byen Bad Liebenzell hører de tidligere selvstændige kommuner Beinberg, Maisenbach, Möttlingen, Monakam, Unterhaugstett og Unterlengenhardt.

Historie 
Byen er nævnt første gang skriftligt i 1091. Allerede i det 15. århundrede var Liebenzell kendt for sine helbredende kilder.

Eksterne henvisninger 

 Officiel Website
Bobbie Friberg da Cruz

Bobbie Friberg da Cruz, (født 16. januar 1982) er en svensk fodboldspiller, der spiller for den svenske klub IFK Mariehamn. Hans bror Johan Friberg da Cruz er også professionel fodboldspiller, som der spiller for Västra Frölunda IF.

Efter at være blevet en del af GAIS første hold i syv år underskrev han i 2008 en fire-årig kontrakt med den danske klub Randers FC, hvor han blev præsenteret den 22. juni 2008. Da Cruz fik sin debut den 1. marts mod AGF hvor han spillede alle 90 minutter, Randers vandt kampen 2-1. Han blev udlejet til den norske klub Kongsvinger IL i 2010. I februar 2011 blev han solgt til den svenske klub IFK Norrköping.

Referencer 

Fodboldspillere fra Sverige
Fodboldspillere fra Randers FC
Personer fra Göteborg
Fodboldspillere fra GAIS
Fodboldspillere fra IFK Norrköping
Jonas Damborg

Jonas Damborg (født 17. april 1986) er en dansk fodboldspiller, der spiller for Hobro IK.

Som midtbanespiller bruges han primært defensivt, hvor hans rolle ofte er at slå modstandernes spil i stykker i området foran sit eget holds centerforsvar.

Klubkarriere 
Han startede sin karriere i Skørping IF og Støvring IF i Himmerland.

Randers FC 
Jonas Damborg var 18 år, da han 1. januar 2005 skiftede til Randers FC. I løbet af det første halve år blev han noteret for otte Superligakampe. Han har scoret et enkelt mål for Randers FC. Målet blev scoret i sæsonen 2006/2007.

Hobro IK 
Den 4. juli 2011 blev det offentliggjort, at Damborg skiftede til den danske 1. divisionsklub Hobro IK.

Damborg var en del af holdet der sensationelt rykkede op i Superligaen i 2014, med et hold bestående af fyraftensproffer.

Den 6. august 2020, forlængede Hobro kontrakten med Damborg til sommeren 2021.

Landsholdskarriere 
Jonas Damborg har spillet 7 U-landskampe for Danmark.

Referencer

Eksterne henvisninger 
 

Fodboldspillere fra Danmark
Fodboldspillere fra Støvring IF
Fodboldspillere fra Randers FC
Fodboldspillere fra Hobro IK
Ricki Olsen

Ricki Olsen (født 21. oktober 1988) er en dansk fodboldspiller, der spiller for Ishøj IF.

Hans position på banen er på midtbanen eller højreback/wingback. Han er søn af den tidligere landsholdspiller Lars Olsen, som nu er landstræner for Færøerne.

Karriere

Randers FC 
Randers FC underskrev kontrakt med Ricki Olsen fra Brøndby IFs ungdomshold i sommeren 2008. Han fik sin første kamp den 26. oktober 2008 mod AaB, hvor han spillede 75 minutter. Ricki Olsen blev noteret for sit første mål for Randers FC den 1. marts 2009, hvor han på udebane scorede det vindende mål mod AGF. Kampen endte 2-1 til Randers FC.

Ricki Olsens første kontrakt med Randers FC varede et år, men blev i maj 2009 forlænget med yderligere 2½ år. Han havde dermed kontrakt med Randers FC frem til nytår 2011/2012, hvor kontrakten ikke blev forlænget.

I foråret 2011 blev Ricki Olsen udlejet til 1. divisionsklubben Viborg FF. Succesen udeblev dog for Olsen i Viborg FF og det blev ikke til meget spilletid.

Det sidste halve år af sin kontraktperiode med Randers FC blev det heller ikke til meget spilletid og han forlod klubben ved kontraktens udløb i vinteren 2011/12.

Næstved Boldklub 
I januar 2012 skrev Ricki Olsen under på en kontrakt frem til sommeren 2012 med Næstved Boldklub i 1. division. Det blev kun til en forårssæson i klubben for Olsen, der forlod klubben efter nedrykning til 2. division. Årsagen til bruddet med Næstved BK var angiveligt, at klubbens kontrakttilbud ikke var økonomisk attraktivt.

Nordvest FC 
I sommeren 2012 skiftede Ricki Olsen til Holbæk-klubben Nordvest FC. For Nordvest FC nåede Olsen 56 kampe og 12 mål.

FC Helsingør 
Den 28. juni 2014 skrev Olsen kontrakt med Helsingør-klubben FC Helsingør. Han skrev under på en 2-årig kontrakt, som i sommeren 2016 blev forlænget med yderligere et år. For FC Helsingør spillede Olsen de første to år af sin kontrakt primært på midtbanen. Ved årskiftet 2015/2016 blev Olsen dog omskolet til højreback, hvor han siden har spillet fast. I sommeren 2017 rykkede Olsen og FC Helsingør efter to playoff-kampe mod Viborg FF op i Alka Superligaen. Olsen forlængede kort herefter sin kontrakt til sommeren 2018.

I sommeren 2018 forhold han FC Helsingør.

HB Køge 
Han skrev under på en kontrakt med HB Køge fra 1. division i starten af august 2018.

Referencer

Eksterne henvisninger 
 

Fodboldspillere fra Danmark
Fodboldspillere fra Randers FC
Fodboldspillere fra Viborg FF
Fodboldspillere fra Næstved BK
Fodboldspillere fra Nordvest FC
Fodboldspillere fra FC Helsingør
Fodboldspillere fra HB Køge
Tinghøj Vandreservoir

Tinghøj Vandreservoir er Danmarks største vandanlæg, og består af 10 vandbeholdere og 20 nedgangstårne. Anlægget ligger på Vandtårnsvej i Gladsaxe. Anlægget er ejet af Københavns Energi.
Ib Lunding tegnede anlægget i begyndelsen af 1930'erne, hvorefter arbejdet blev udført i perioderne 1931-33, 1939-40 og 1957-59, hvilket gav en kapacitet på 230.000 m3. I 1974 blev der givet bevilling til udbygning af anlægget med yderligere 75.000 m3, hvormed man kom op på den nuværende kapacitet på 300.000 m3. Anlægget omfatter bl.a. også en halbygning, bestyrerbolig, redskabsskur, samt to græsbeklædte plateauer med de 10 vandreservoirer.

Tinghøj Vandreservoir er ejet af Københavns Energi.

Fra reservoiret pumpes vandet videre til Københavns vandforsyningsnet. Indtil 2004 brugtes også Tinghøj Vandtårn, ejet af Gladsaxe kommune. Tårnet blev revet ned i 2015.

Anlægget blev fredet i 1999.

Eksterne kilder/henvisninger 
 
 Tinghøj Vandreservoir på Danmarks Naturfredningsforenings hjemmeside

Bygninger, konstruktioner og anlæg i Gladsaxe Kommune
Fredede arealer i Danmark
Tinghøj Vandtårn

Tinghøj Vandtårn bestod af i alt 4 vandtårne, ejet af Gladsaxe kommune. Hvert tårn bestod af en beholder med en kapacitet på 2000 m3, og var overdækket med en tagpapdækket betonkugleskål. De fire tårne blev bygget i etaper. Det første blev taget i brug i 1951, det næste i 1957 og det tredje og fjerde i 1965. Et tidligere tårn med en kapacitet på 160 m3 på stedet, fra starten af 1900-tallet, blev nedrevet i 1966. 

Vandet til beholderne oppumpedes fra Gladsaxe kommunes to vandværker i hhv. Bagsværd og Søborg samt fra Tinghøj Vandreservoir, som er ejet af Københavns Energi. 

Vandtårnene blev revet ned

Noter

Eksterne kilder/henvisninger 
 
 Vandforsyningsplan 2001-2010 på Gladsaxe Kommunes hjemmeside.

Vandtårne i Region Hovedstaden
Gladsaxe
Danni König

Danni König (født 17. december 1986) er en dansk tidligere professionel fodboldspiller

Han har tidligere spillet for klubber som FC Cincinnati, FC Vestsjælland, Valur Reykjavik, Randers FC og Brønshøj Boldklub.

Klubkarriere

Lyngby Boldklub 
Den 31. januar 2019 blev det offentliggjort, at König havde skrevet under på en kontrakt med Lyngby Boldklub, hvortil han skiftede på en fri transfer. Han skrev under på en halvårig kontrakt gældende frem til sommeren 2019. Han blev hentet ind som aflastning og konkurrence for Jeppe Kjær. I løbet af foråret 2019 spillede han 13 kampe i 1. division (seks som en del af startopstillingen) og scorede fire mål. Herudover blev han skiftet ind efter 80 minutter i den anden runde af nedrykningsplayoff, som resulterede i, at Lyngby Boldklub rykkede op i Superligaen til 2019-20-sæsonen.

Han forlod klubben i sommeren 2019, da han ikke fik sin kontrakt forlænget.

Brønshøj Boldklub 
Det blev den 7. juli 2019 offentliggjort, at han skiftede tilbage til Brønshøj BK. I januar 2020 stoppede han i klubben og afsluttede i samme ombæring sin karriere.

Referencer

Eksterne henvisninger 
 Danni König på energyfc.com
 

Fodboldspillere fra Danmark
Fodboldspillere fra Brønshøj Boldklub
Fodboldspillere fra Randers FC
Fodboldspillere fra FC Vestsjælland
Fodboldspillere fra Oklahoma City Energy FC
Personer fra København
Fodboldspillere fra FC Cincinnati
Fodboldspillere fra Lyngby Boldklub
Robert Arzumanyan

Robert Arzumanyan (født 24. juli 1985) er en armensk tidligere professionel fodboldspiller, der sidst spillede for FC Amkar Perm. Han spillede også centralt forsvar på det armenske landshold, hvor han nåede 74 landskampe og scorede 5 mål siden sin debut i venskabskampen mod  den 18. marts 2005. Han scorede sit første landskampsmål for Armenien i en kamp mod .

Undervejs i sin karriere spillede i perioden 2008-2011 for den danske klub Randers FC, hvor han fik 34 kampe.

Eksterne henvisninger 

 

Fodboldspillere fra Armenien
Fodboldspillere fra Randers FC
Fodboldspillere fra Jagiellonia Bialystok
Personer fra Jerevan
Michael Byskov

Michael Byskov (født 20. februar 1988) er en dansk professionel fodboldspiller, der spiller for Oklahoma City Energy i USL.

Referencer

Eksterne henvisninger 

 Spillerprofil på Randers FCs hjemmeside

Fodboldspillere fra Danmark
Fodboldspillere fra Randers FC
Fodboldspillere fra Vendsyssel F.F.
Fodboldspillere fra Skive IK
Fodboldspillere fra Oklahoma City Energy FC
Parachute

Parachute (oprindeligt Sparky's Flaw) er et amerikansk band der i 2009 debuterende med albummet Losing Sleep. Albummet udkom i USA i midten af maj.

Gruppen spiller en blanding af college-pop og pop-rock, og er ofte blevet sammenlignet med Maroon 5.

Siden medlemmerne i Parachute i 2008 blev færdige med college, har de turneret intensivt med navne som O.A.R., Duffy og Kelly Clarkson, og i kølvandet på albumudgivelsen skal de af sted med bl.a. 3 Doors Down og The Script.

Losing Sleep er produceret af John Shanks (Take That, Jessica Simpson, Kelly Clarkson m.fl.).
Singlen "Under Control" har været Free iTunes Single Of The Week på amerikansk iTunes.

Diskografi

Studiealbum

EP'er

Singler

Referencer 

Fra DR P3 playlistnyt
Rockgrupper fra USA
Atoi

Atoi er et dansk band som består af Ida Cæcilie Rasmussen, Stig Helmer Jensen, Joel Gjærsbøl Pedersen og Emil Assing Høyer.
I 2005 lavede Atoi, som dengang var forholdsvis ukendt, en coverversion af Björks "Army Of Me", og den islandske sangerinde blev så begejstret for nummeret, at hun udsendte det på pladeselskabet One Little Indian samme år.

Atoi har derefter udgivet to albums. Debutalbummet fra 2009 Youth Machine, der indeholdte singlene "Tonight" og "Julio Jackson", der flittigt blev spillet på P3, og nummeret "In This House" gjorde sig desuden rigtig godt på Det Elektriske Barometer på P3.
Andet album Waves of Past Relations udkom i Danmark i 2010 på Fake Diamond Records og internationalt i 2011 gennem tyske Wordandsound.

Atoi har blandt andet været support for James Blake og svenske Jenny Wilson og har spillet på Roskilde Festival, SPOT Festival.

Diskografi 
 2009 Youth Machine
 2010 Waves of Past Relations

Referencer

Eksterne henvisninger 
 

Fra DR P3 playlistnyt
Popgrupper fra Danmark
Musikgrupper fra 2005